Kisha Katolike Romake

thumb|right|300px|[[Bazilika e Shën Pjetrit në Vatikan. Qëndra e Fronit të Shenjtë.]] Kisha Katolike Romake është kisha e krishterë që drejtohet dhe udhëhiqet nga Papa i Romës. Kisha katolike është kisha e themeluar nga Jezus Krishti, të cilit i përkasin të gjithë të krishterët e pagëzuar, si edhe ata që janë në bashkim të plotë me kishën katolike dhe kishat e tjera të ndara prej saj.

Emërtimi katolik rrjedh nga  greq. καθολικός, që do të thotë gjithësinor, botëror, universal.

Midis kishave të krishtera është më e madhja për nga numri i besimtarëve në nivel botëror, me një përqindje të lartë në Evropë dhe në Amerikën jugore. Sipas Libritvjetor Statistikor të Kishës, Kisha Katolike në vitin 2005 kishte 1,114,966,000 besimtarë, që përbëjnë 1/6 e popullsisë botërore.

Hierarkia (kryesia) e kishës katolike romake
Kur themeloi Kishën e Tij, Jezusi u ngarkoi apostujve të Tij kujdesjen për besimin, duke u mësuar atyre besimin dhe kujdesjen për shpirtërat e tyre. Ai vendosi Pjetrin në krye të apostujve të tij. Sipas kësaj renditjeje apostolike, e njëjta hierarki e vendosur nga Jezusi, ekziston sot në Kishën moderne me Papën (pasues i Sh.Pjetrit) në krye të saj, që prin peshkopët (pasuesit e apostujve) që drejtojnë vetë besimin në Kishat e tyre vendore.

Papa
Në krye të Rrethit të Ipeshkvinjve, Papa është thirrur të drejtojë mbarë Kishën e Krishtit si pasues i Sh.Pjetrit dhe Ipeshkv i Romës, dhe Ipeshkëvnisë së Shenjtë Romake. Ai është Patriark i Perëndimit. Kryetari i Italisë, Kryepeshkopi dhe Metropoliti i Krahinës së Romës, Qeverisësi i Qytet-Shtetit të Vatikanit. Papa është Zëvendësi i Krishtit mbi Tokë. Ai qëndron në vendin e Krishtit, në interesat e tij, të ruajë grigjën e Krishtit.

Lumen Gentium thotë:
 * "Papa i Romës, për arsye të detyrës së tij si Zëvendës i Krishtit, dhe si bari i mbarë Kishës ka plotfuqinë, më të lartë dhe botërore mbi gjithë Kishën, një fuqi të cilën ai mund ta ushtrojë gjithmonë papengesë".

Kryepeshkopët dhe peshkopët
Nën Papën vijnë në renditje hierarkike kryepeshkopët dhe peshkopët. Kisha katolike ndahet në Krahina kishëtare me një kryedioqezë dhe e organizuar në shumë dioqeza. Në fund të vitit 2004 numëroheshin 2755. Peshkopët mblidhen rregullisht në një Konferencë peshkopale apo Këshill ekumenik. Megjithëkëtë, edhe këshilli ekumenik duhet të njihet dhe miratohet nga Papa si i vlefshëm. Papa vetë është peshkop dhe tradicionalisht përdor titullin "Vëllai i Nderuar", kur i shkruan formalisht një peshkopi tjetër.

Rrethi i Kardinalëve
Megjithse nuk bëjnë pjesë në hierarkinë zyrtare të Kishës, disa peshkopëve u jepet një status dhe pozita e veçantë brenda Kishës duke i ngritur në Rrethin e Kardinalëve. Roli kreysor i Kardinalëve është të veprojnë si këshilltarë të veçantë të Papës dhe të mblidhen në vdekjen e Papës për të votuar për pasuesin e tij. Disa nga kardinalët punojnë në Kuri, drejtimi qendror kishëtar në Romë; të tjerë janë kryepeshkopë apo peshkopë në shtete të ndryshme të botës. Çdo kardinal me pak përjashtime është peshkop.

Nuncit (lajmëtarët) dhe ndihmëspeshkopët
Si çdo shtet tjetër, edhe Vatikani i përfaqësuar nga Selia e Shenjtë, mban lidhje diplomatike me shtetet e tjera. Këta përfaqsues janë Nuncit, të cilët mbajnë lidhje të shëndosha me Kishën e Lindjes. Nunci ndihmohet nga një ndihmës-peshkop.

Ndihmës-peshkopi nga ana e tij, përkrah peshkopin e një dioqeze.

Priftërit dhe famullitarët
Ipeshkvit ndihmohen nga priftërinjtë dhe për shërbesën jo priftërore diakonët (dhjakët). Vetë besimtarët janë të bashkuar nga famullia, e cila është pjesë e truallit të një dioqeze dhe drejtohet nga një prift si famulltar apo bari. Priftërit mund të kryejnë shumë funksione jo të lidhura drejtpërdrejtë me veprimtarinë e rregullt baritore, si studimi, kërkimi, mësimi ose puna zyrtare.

Diakoni
Diakoni (διάκονος diakonos = shërbyes) ose dhjaku është shërbyes më i vogël se prifti dhe është ndihmës i tij. Ai predikon fjalën e Perëndisë, mund të pagëzojë, të ndihmojë në lidhjen e kurorës së një martese, bashkërendisin drejtimin dhe mbledhjen e ndihmesave me të holla nga besimtarët në kishë.

Kritikat kundër Kishës Katolike
Këso lloj kritikash nuk egzistojnë, kunder nje subjekti fetar por vetem ne raste teper te izoluara.

Shiko edhe

 * Jezusi
 * Kalendari katoliko-romak i shenjtorëve
 * Kisha
 * Krishti
 * Krishterimi
 * Papa

Lidhje të jashtme

 * Faqja ndër-rrjetore zyrtare e Fronit të Shenjtë në gjermanisht, anglisht, spanjisht, frëngjisht, italisht dhe portugalisht.

Rooms-Katolieke Kerk الكنيسة الرومانية الكاثوليكية Ilesia Católica Roma-Katolik Kilsəsi Ruomas Katalėku Bažnīčė Каталіцкая царква Римокатолическа църква রোমান ক্যাথলিক চার্চ Iliz katolik roman Rimokatoličanstvo Església Catòlica Romana cbk-zam:Iglesia Romano Catolico Římskokatolická církev Yr Eglwys Gatholig Rufeinig Romerskkatolske kirke Römisch-katholische Kirche Καθολική Εκκλησία Catholic Church Romkatolika Eklezio Iglesia católica Katoliku kirik Eliza Katoliko Erromatarra Katolinen kirkko Église catholique romaine Égllése catolica romana Eaglais Chaitliceach Rómhánach Eaglais Caitligeach Igrexa Católica Romana Thiên-chú-kau Rimokatolička Crkva Katolikus egyház Ecclesia Catholic Gereja Katolik Roma Rómversk-kaþólska kirkjan Chiesa cattolica カトリック教会 რომის კათოლიკური ეკლესია 로마 가톨릭교회 Eglos Katholik Romanek Ecclesia Catholica Romana Kathoulesch Kierch Roems-Kattelieke Kèrk Romos Katalikų Bažnyčia Romas Katoļu baznīca Fiangonana Katolika Римокатоличка црква കത്തോലിക്കാ സഭ Gereja Katolik Rom Catōlicoquīxtianāyotl Röömsch-kathoolsche Kark रोमन क्याथोलिक चर्च Rooms-katholieke Kerk Den romersk-katolske kyrkja Den romersk-katolske kirke Égllise catholique 'Éé' néíshoodi' Gedollisch Kościół katolicki Igreja Católica Kathuliku Inlisya Biserica Romano-Catolică Bisearica Romacatholicã Римско-католическая церковь sah:Католик Таҥара дьиэтэ Chiesa Cattòlica Rumana Roman Catholic kirk රෝමානු කතෝලික සභාව Roman Catholicism Rímskokatolícka cirkev Rimskokatoliška cerkev Римокатоличка црква Romersk-katolska kyrkan Kanisa Katoliki szl:Kośćou řimskokatolicki உரோமன் கத்தோலிக்க திருச்சபை โรมันคาทอลิก Simbahang Katoliko Romano Katolik Katolik Kilisesi Римо-Католицька Церква رومن کیتھولک Cexa Catòłica Giáo hội Công giáo Rôma Singbahan Katoliko Romano Ìjọ Katholiki 羅馬天主教會 羅馬天主敎